केरल की एक महिला शिक्षिका को अपनी फेसबुक वॉल पर यह पोस्ट करना भारी पड़ गया कि मंगलवार को सबरीमाला मंदिर के द्वार खुलने के बाद वह भगवान अयप्पा के दर्शन करने के लिए जाएंगी. दरअसल जैसे ही रेशमा निशांत नाम कि महिला शिक्षिका ने यह पोस्ट किया उसके तुरंत बाद उनके घर को हिंदू संगठनों के कुछ सदस्यों ने घेर लिया. वह लोग घर के बाहर नारेबाजी करने लगे और धमकी देने लगे कि वह किसी भी स्थिति में उन्हें मंदिर के अंदर जाने की अनुमति नहीं देंगे.